મોબાઇલ એપ અંગે આણંદ જિલ્લા વિકાસ અધિકારી અમિતપ્રકાશ યાદવે જણાવ્યું કે, આ એક ઓનલાઇન પ્લેટફોર્મ છે. જેના થકી જિલ્લામાં તળાવો દ્વારા મત્સ્યોદ્યોગ કરતા તળપદા, વાલ્મિકી અને સીમાંત ખેડૂતોને ફાયદો થશે. તેઓ છુટક ઉપરાંત જથ્થાબંધ ઓર્ડર મેળવી શકશે અને પહેલાં કરતાં પાંચથી છ ગણાં ભાવ આ એપનો ઉપયોગ કરીને મેળવી શકશે. ગામના તળાવમાં વધારે જથ્થો હોય તો હોટલવાળાનો સંપર્ક પણ આ એપ દ્વારા કરીને ડીલીવરી કરી શકાય. જેથી રોજગારી પણ વધશે, તેમણે ઉમેર્યું કે આ એક એન્ડ્રોઇડ એપ છે. જે માત્ર ૨.૫૦ એમ.બી.ની છે.